**UPOZORENJE - OPASNOST OD TROVANJA UGLJIK MONOKSIDOM KORIŠENJEM DIMNJAKA ZIDANIH OPEKOM NAKON POTRESA**

**Kako spriječiti trovanje građana ugljik monoksidom nakon obavijesti ovlaštenog dimnjačara da dimnjaci zidani od opeke, nakon potresa na području  Grada Zagreba, nisu sigurni za uporabu**

1.Ne koristiti uređaje za loženje (bojleri, peći...) spojene na dimnjake zidane od opeke dok dimnjake ne provjere dimnjačari i potvrde sigurno korištenje

2.Ukoliko usprkos upozorenju pod točkom 1. nastavite sa korištenjem uređaja za loženje spojenih na dimnjake zidane od opeke, otvorite prozor u prostoriji smještaja uređaja za loženje i ostavite ga otvorenog

3.Ako ne postoji prozor u prostoriji smještaja uređaja za loženje, otvoriti vrata prostorije smještaja uređaja za loženje i držati ih otvorenim, te otvoriti prozor u prostoriji smještenoj do prostorije smještaja uređaja za loženje i držati ga otvorenim

4.Ne koristiti prisilnu ventilaciju ( napa, ventilator, sušilica rublja...) i klima uređaje za vrijeme rada uređaja za loženje

5.Opasnost od trovanja ugljik monoksidom se povećava dolaskom toplog vremena

**Otkrivanje postojanja ugljik monoksida u stambenim prostorijama**

Provjeriti u prostoriji smještaja uređaja za loženje (bojler), dali se na hladnim ravnim površinama skuplja vlaga (rošenje, kondenzat).

U slučaju da se skuplja vlaga, moguće da dolazi do povrata dimnih plinova (ugljik monoksida) u prostoriju, jer vlaga iz dimnih plinova kondenzira na hladnim površinama.

Najednostavnij način otkrivanja povrata ugljik monoksida je pomoću osjetnika (senzora) ugljik monoksida , koji građani mogu nabaviti u trgovačkim centrima.

**Postupak zaštite od ugljik monoksida**

U slučaju utvrđivanja povrata ugljik monoksida pomoću osjetnika (senzora) ugljik monoksida, ili pojave vlage na hladnim površinama u prostoriji (moguć povrat CO), zaustaviti korištenje bojlera i otvoriti prozore.

Pozvati ovlaštenog dimnjačara ili GPZ da utvrde stanje i ne koristiti bojler dok se ne uklone svi nedostaci na instalaciji dimnjaka sa uređajem za loženje.